Arratoi arrunt

Arratoi arrunta edo arratoi marroia (Rattus norvegicus) Muridae familiako karraskaria da. Arratoien artean ezagunena eta hedatuena da, kontinente guztietan Antartikan izan ezik, bizi denaA. J. Mitchell-Jones, G. Amori, W. Bogdanowicz, B. Krystufek, P. J. H. Reijnders, F. Spitzenberger, M. Stubbe, J. B. M. Thissen, V. Vohralik, J. Zima: The Atlas of European Mammals. Poyser, Londres, 1999: 298–299. orr. . Gizakia eta gero, ugaztunik hedatuena da.

 Deskribapena 
Gorputza eta burua: 190-273 mm.       Isatsa: 160-229 mm.        Pisua: 231-520 g

Arratoi arruntak, arratoi beltzak bezala, asiar jatorria du. Honek belarri laburragoak ditu eta proportzionalki buztana txikiagoa du. Bizkarrean arre-grisaxka kolorea du eta arrea edo gris-zurixka azpian.

Garezurra begiratuta, bi arratoiak modu seguruan bereiz daitezke tenporal ertzei erreparatuz. Arratoi beltzean kanpoalderantz  ganbilak dira eta arratoi arruntean ia paraleloak.

 Biologia eta ohiturak 
Bere jarduera gauean egiten du batez ere.

Karraskari hau orojalea da. Baldintza onetan, urte osoan ugal daiteke.

Arratoi arrunta gizakiak gehien gorrotatu eta gehien jazartzen duen animalietako bat da, etengabe pozoi-kanpainekin borrokatzen saiatzen dena eta, paradoxikoki, egunero sortzen dituen hondakin-masa ugariz oparo elikatzen duena.

Karraskari hau, hortzen bidez material guztietan eragiten dituen kalteez gain, gaixotasun anitzen bektorea da, izurritea barne.

 Banaketa, habitata eta estatusa 
Ia beti leku humanizatuetan bizi da, eta bere presentzia kutsadurarekin lotuta dago. Arratoi beltzak baino ur premia handiagoa du.

Ohiko espeziea upeltegietan, ukuiluetan, etxeetako sotoetan, eta askotan ugaria da itsas portuetan, zabortegietan eta estoldetan.

Oso hedatua dago eskualde Paleoartikoan. Iberiar penintsula osoa okupatzen du. Euskal Herri osoan dago presente.

Ugariena, logikoki  giza kontzentrazioetan da.

 Erreferentziak 

 Kanpo estekak 
Araozko kontuak

Kategoria:Muridae
Kategoria:Euskal Herriko kontinentar ugaztunak
Kategoria:1769. urtean deskribatutako taxoiak
Kategoria:Espezie kosmopolitak